Anexa nr. 1
la decizia Consiliului raional

 nr. 06/07 din 19.11.2015

**REGULAMENTUL
de activitate al Consiliului Consultativ al**

**Direcției învățământ general Basarabeasca**

 **I. Dispoziții generale**
1. Consiliul Consultativ al Direcţiei învăţămînt general este structură de conducere și parte componentă a managementului învățământului general, se creează  în  conformitate cu art. 48 din Codul Educației.
2. Regulamentul şi componenţa nominală a Consiliului consultativ al Direcţiei învățământ general Basarabeasca (în continuare - Consiliul) sunt aprobate pe un termen de 4 ani prin decizia Consiliul Raional Basarabeasca.
3. Consiliul are drept scop implicarea tuturor partenerilor educaționali în examinarea unor probleme din domeniul învățământului, asigurând transparența procesului decizional.
 **II. Misiunea**
4. Consiliul, prin activitatea sa,  va contribui la realizarea politicilor şi programelor de dezvoltare ale învăţământului preuniversitar în profil teritorial, prin accentul pus pe crearea cadrului organizatoric şi funcţional,  favorabil schimbării şi creşterii calităţii serviciilor educaţionale şi a contribuţiei acestora la dezvoltarea personală a elevilor şi a comunităţilor.
 **III. Strategii**
5. Identificarea soluţiilor pentru problemele existente în domeniul învățămîntului, cu scopul eficientizării managementului în unităţile educaționale.
6. Examinarea eficacităţii activităţilor şi a rolului celor implicaţi în sistem.
7. Identificarea mijloacelor de mobilizare a potenţialului existent la nivelul cadrelor didactice și a cadrelor cu  funcţii de conducere, stimularea managerilor şcolari și preșcolari, cadrelor didactice cu rezultate deosebite.
 **IV. Atribuţiile Consiliului Consultativ**
8. Este organ consultativ, și are următoarele atribuţii:

a) Dezbate principalele aspecte legate de managementul unităţilor de învăţământ şi propune soluţii  pentru eficientizarea managementului şcolar sau eliminarea disfuncţiilor identificate.
b) Face propuneri şi stabileşte tematica şi graficul de desfăşurare a ședințelor.
c) Sprigină activităţile metodice stabilite, atât în ceea ce priveşte acţiunile specifice, cât şi pentru constituirea fondului documentar.
d) Sprigină colaborarea cu parteneri educaţionali în vederea desfăşurării activităţilor propuse.
e) Înaintează propuneri pentru asigurarea eficienței și calității  instituţionale .
f) Elaborează documente manageriale , după caz (ex. fişa-cadru a postului pentru funcţia de director în unităţi de învăţământ preuniversitar, detalieri de punctaje şi indicatori de performanţă pentru evaluarea activităţii manageriale, etc).
g) Îndeplineşte operativ în limitele prevederilor legale orice alte sarcini.
h) Informează despre   activităţile metodice ale directorilor, a cadrelor didactice  şi despre alte activităţi organizate de Direcția Învățămînmt general.
i) Aprobă, cu majoritatea simplă a celor prezenţi, deciziile.
 **V. Atribuţiile preşedintelui**
9. Convoacă şi conduce şedinţele Consiliului Consultativ.
10. Reprezintă Consiliul în relaţia cu anumiți parteneri educaționali sau reprezentanți din  diverse organe ierarhic superioare.
11. Desemnează persoana, ce îl poate înlocui, în cazul în care din motive obiective nu îşi poate îndeplini obligaţiile.
12. Distribuie sarcini membrilor  Consiliului.
13. Elaborează documentele de proiectare la nivelul organului  sus-menţionat.
 **VI. Atribuţiile secretarului**
14. Asigura convocarea membrilor Consiliului cu 5 zile lucrătoare înaintea reuniunilor de lucru şi organizează şedinţele ordinare şi extraordinare.
15. Redactează procesele-verbale.
16. Asigura multiplicarea şi distribuirea materialelor necesare şi a tematicilor de şedinţă.
17. Este responsabil de perfectarea, evidența, arhivarea materialelor examinate, precum și a proceselor-verbale a ședințelor.
 **VII. Atribuţiile membrilor**
18. Participă la toate şedinţele Consiliului.
19. Participă la ședințele directorilor şi informează permanent despre deciziile Consiliului, examinează modalităţile de perfecţionare, caută soluţii pentru îmbunătăţirea activităţilor.
20. Realizează analize şi diagnoze în conformitate cu sarcinile primite.
21. Întocmeşte informaţii pe diverse teme, ce vor fi prezentate Consiliului.
22. Membrii Consiliui pot propune perfectarea prezentului regulament atunci când situaţia impune operarea unor modificări și completări.
23. Îndeplinesc sarcinile primite.

 **VIII. Componența  Consiliului Consultativ**
Consiliul Consultativ este format din:
 - vicepreședintele raionului
 - șeful Direcției Învățământ general Basarabeasca
 - șeful adjunct al Direcției Învățământ general Basarabeasca
 - economistul Direcției Învățământ general Basarabeasca
 - președintele Consiliului raional al Sindicatului de ramură
 - trei cadre didactice
 - un director de grădiniță
 - un director de gimnaziu/liceu
 - un primar
 - un părinte al copiilor
 - un elev (membru al Consiliului Consultativ al Copiilor)
24. Șeful Direcției învățământ general Basarabeasca este președintele Consiliului Consultativ.
25. Secretarul Consiliului Consultativ este selectat din cadrul persoanelor desemnate membri ai acestui organ consultativ.
26. Consiliul Consultativ îşi desfăşoară activitatea în baza Planului annual al Direcţiei învăţămînt general în care se stipulează obiectivele generale ale activităţii, măsurile şi termenele de realizare a lor.

27. Consiliul Consultativ se întruneşte ori  de câte ori este nevoie, dar nu mai rar de o data în trei luni, și îşi desfăşoară şedinţele în prezența a cel puţin 2/3 dintre membrii săi.

28. La şedinţele Consiliului, în afară de membrii lui, pot fi invitate personae cu funcţii de control, îndrumare şi realizare a problemelor examinate.

 29. Deciziile luate de Consiliul Consultativ, prin majoritate simplă a celor prezenţi, se comunica managerilor instituționali,  se elaborează în temeiul  lor programe de lichidare a neajunsurilor depistate, implicând în soluționarea problemelor  populația didactică precum și alți parteneri educaționali.

30. Deciziile luate de Consiliul Consultativ sunt puse în aplicare prin ordinal sau dispoziţia corespunzătoare a şefului Direcţiei învăţămînt general.

31. Deciziile luate de Consiliul Consultativ pot fi abrogate printr-o nouă decizie a Consiliului sau de către organelle ierarhic superioare.
 **IX. Dispoziţii finale**
32. Calitatea de membru în Consiliul Consultativ nu presupune atribuirea unei indemnizatii de ședință.
33. Propuneri de completări și modificări la prezentul regulament se fac numai cu aprobarea membrilor consiliului consultativ, votate cu majoritate simplă.

Secretarul interimar al
Consiliului Raional Basarabeasca                                Gheorghe Liviţchi

Contrasemnează:

Şeful Direcţiei învăţămînt general Veronica Garaba